section_heading: Likovni motivi
paragraph_text: mini|200px|lijevo|[[Jacob van Ruisdael, Pejzaž s mlinom, 1670., ulje na platnu, 83 × 101 cm, Rijksmuseum, Amsterdam.]] mini|200px|[[Diego Velazquez, Las Meninas (Autoportret s kraljevskom obitelji), 1656. – 1657., ulje na platnu, 318 × 276 cm, Muzej Prado, Madrid.]] U baroku se osamostaljuju brojne slikarske teme, kao što su portret, akt, krajolik ili mrtva priroda. Čak se neki slikari opredjeljuju i specijaliziraju za samo jednu od tih tema, ili unutar njih još uže. Tako se Francuz Georges de la Tour bazirao na kontrastnu igru svjetlosti i sjene u noćnoj rasvjeti, Nizozemac Frans Hals je hvatao ljudske emocije na lepršavim portretima, a Jan Vermeer van Delft je opjevao ljepotu intimnosti ljudskog doma.